C 233/32
DA
Den Europæiske Unions Tidende
16.6.2022
Disse underpositioner omfatter ikke lyskæder, der ikke er beregnet til hovedsagelig at blive anvendt til et juletræ, og som er beregnet til at blive anvendt til forskellige dekorative formål året rundt, f.eks.
til dekoration af huse, balkoner, bryllupslokaler eller haver eller til dekoration af mindre genstande såsom kranse, urtepotter eller borde.
Lyskæder med lamper, der er udformet som f.eks.
græskar eller hjerter, henhører heller ikke under denne underposition, da lamperne ikke har nogen forbindelse til jul.
Eksempler på produkter, der skal tariferes i underpos.
9405 4x som »Andre elektriske belysningsartikler«:
LED-gardinlys i form af en guirlande (forefindes i forskellige længder) bestående af to isolerede elektriske ledninger med tråde af forskellig længde (30-70 cm), der hænger ned fra guirlanden med en indbyrdes afstand på ca. 15 cm.
Trådene er udstyret med i alt ca. 200 LED-lyskilder.
Guirlanden kommer med en forbindelsesledning og en transformer.
Mikro-LED-lyskæde med en samlet længde på 240 cm, bestående af en metaltråd og 40 lyskilder med en indbyrdes afstand på 5 cm, batteridrevet.
Mikro-LED-lyskæde med en samlet længde på 860 cm (hvoraf 500 cm er et forbindelsesledning), bestående af en ledning og 360 lyskilder med en indbyrdes afstand på 1 cm.
Lyskæden kommer med en transformer.«